Nøstegaten

Nøstegaten er en av hovedgatene i strøket Nøstet i Bergen. Nøstegaten 39-45 utgjør den eldste sammenhengende, bevarte trehusrekken i norsk byhistorie.Kulturminnegrunnlag: Nøstebukten, Dokken og Møhlenpriskaien (s. 14) 

Ettersom dendrokronologiske undersøkelser viste at tømmeret stammet fra årene 1601-21, ble Nøstegaten 39-45 automatisk fredet av Riksantikvaren høsten 2007. Bygningene har unngått 400 års bybranner og ble bare påført begrenset skade under bombingen av Nøstet i 1944 som kostet 43 personer livet.«Bombeangrepet 29. oktober 1944», Bergen byarkiv 

Bygningene ble høsten 2009 solgt til FAV Eiendomsutvikling ved Roger Iversen og Arne Veidung for én krone; samtidig påla salgskontrakten kjøperen å sette alle bygningene i stand i samarbeid med byantikvaren. I 2012 ønsket daværende kulturbyråd Harald Victor Hove å få opp et nybygg til Teatergarasjen; men Iversens fredede bygninger stod i veien for dette. Iversen ønsket i tillegg å gjenoppføre det historiske ekserserhuset på den historiske tomten.«Vernede hus kan stoppe nytt teaterbygg», Bergens Tidende 25. juni 2012

I nr 45 åpnet et bordellmuseum i 2015,Eivind Pettersen: «Nå får Bergen eget bordellmuseum», NRK 15. mars 2015 og Nøstet var kjent for beryktede steder som gledeshuset Vestindien. Et kunstgalleri er åpnet i nr 65.

Bergen Walk of Fame ble åpnet i Nøstegaten i 2015.

 Referanser 

Eksterne lenker
 Riksantikvaren om fredningen

Kategori:Veier i Bergen
Kategori:Kulturminner i Bergen